182 P. I. YAK KERCKHOFF 



mihi publice salutandum esse e loco, quern avus tuus clarissimus quon- 

 dam doctrinae suae copiis ornavit. 



Tu vero iam omnibus viribus intentis hoc age ut non tantum eruditi 

 tuorum nominis famam tuearis atque sustineas sed ut patriae patriisque 

 literis in posterum etiam ornamento sis et emoluments. 



Tu accedas , ornatissime SLOET TOT OLTHUIS , ut accipias industriae 

 testimonium honorificum, quod tibi Ordo philosophiae theoreticae et litera- 

 rum humaniorum decrevit. 



Multa, uti auclivisti, in tua scriptione erant laudanda; haec laus tibi 

 praemio sit laboris et operae, sitque incitamento ut ad magna et praeclara 

 quaevis alacriter tendere pergas. 



Diu fruaris honesta voluptate ex diligenti literarum studio percipienda , 

 praestantissime BORGESIUS, cui haec contigit felicitas ut e certamine victor 

 discederes. Accipe hunc nummum aureum ex Regis auctoritate tibi con- 

 cessum, eiusque memento veluti praemii virtutis et doctrinae, quum brevi 

 ex futuro tuo officio probitatis morum exemplum gregi tuo, ut speramus, 

 sis futurus. 



Ornatissime KNAPPERT, testante Ordine theologorum egregia prodtdisti 

 industriae doctrinaeque documenta et dignum te iudicavit Ordo qui hono- 

 rifico laudis testimonio publice ornareris. Magna iam ausus es, perge ad 

 altiora , sic nee tibi nee aliis frustra vixeris ! 



Macte virtute tua, praestantissime HINGST; audivimus enim quantopere 

 in te laudaverit Ordo iurisconsultorum et in rebus investigandis industriam 

 atque ardorem , et in rerum repertarum interpretatione sagacitatem. 



Perge Athenaeo, ad quod victor redis, esse decori et ornamento, atque 

 fac ut ex industria tua fructus literae capiant insignes. 



Regis autera augustissimi nomine hoc aurum accipias, non minus iam 

 acti laboris praemium quam quod te alliciat ut omnibus nervis intentis 

 quodcumque bonum verum ac pulcrum sit petas et assequaris. 



Praestantissime DE RANITZ , strenue vires intendisti nee dedecori est 

 tali victori te non praeripuisse palmam. Tua enim commentatio ex Or- 

 dinis iurisconsultorum sententia per se etiam aureo praemio digna fuisset. 

 Quum vero singulis quaestionibus unicum aureum adsignatum sit, Regis 

 augustissimi munificentia argenteo te ornare voluit. 



